Ministrul Sănătății, despre carantinarea Capitalei: "Senzația mea e că vom ajunge acolo în câteva zile".
Vlad Voiculescu nu exclude carantina pentru municipiul București. Ministrul Sănătății este convins că rata de infectare cu SARS-CoV-2 este mai mare decât cea raportată și va mai crește.
Vlad Voiculescu spune că nu este exclusă carantina în București."Nu putem exclude acest lucru (carantina – n.r.) și după 6 la mie – și senzația mea este că vom ajunge acolo în câteva zile -, nicio măsură nu poate fi eliminată și atunci o să revizuim toate criteriile pentru impunerea carantinei și o să vedem", a spus ministrul Sănătății, duminică.Voiculescu a mai precizat că între închiderea centrelor comerciale peste weekend și închiderea școlilor, preferă închiderea centrelor comerciale.Întrebat dacă rata de infectare de duminică, din București, este de 5,33 sau 5,46 la mie, ministrul a spus că este convins că "Bucureștiul are, astăzi, o cifră mai mare (de infectare – n.r.)".